Súradnice: 42°08′31″S 24°44′55″V﻿ / ﻿42,141944°S 24,748611°V﻿ / 42.141944; 24.748611

**Fontána „Demetra"** (bulh. Фонтанът „Деметра" – *Fontanăt „Demetra"*, doslova *Fontána „Démétér"*), alebo **Fontan na Demetra** (bulh. Фонтан на Деметра – *Démétérina fontána* je fontána z konca 19. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku. Kultúna pamiatka národného významu.

Lokalita
--------

Fontána sa nachádza v centrálnej časti Plovdivu v parku Car Simeonova gradina v blízkosti hlavného vchodu.

Dejiny a súčasnosť
------------------

Fontánu zhotovil taliansky sochár Arnaldo Zocchi v roku 1892. Zhotovená bola na základe objednávky rakúskeho cisára Františka Jozefa I. a mala slúžiť ako svadobný dar pre knieža Ferdinanda I. Knieža fontánu pri príležitosti konania Prvej bulharskej poľnohospodársko-priemyselnej výstavy (bulh. Първото българско земеделско-промишлено изложение – Părvoto bălgarsko zemedelsko-promišleno izloženie) podaroval Plovdivu, aby skrášlila časť novovybudovaného parku Car Simeonova gradina pri hlavnom vchode na výstavu. Fontána sa tak už od jeho otvorenia stala súčasťou parku Car Simeonova gradina. Odhalená bola spoločne s otvorením výstavy 1. augusta 1892.

V druhej polovici 20. a na začiatku 21. storočia bola fontána približne 50 rokov nefunkčná. V roku 2015 však prešla reštauráciou, v rámci ktorej bola jej funkčnosť obnovená. V tom istom roku bol fontáne pridelený štatút kultúrnej pamiatky národného významu.

Charakteristika
---------------

Fontána je dielom významného talianskeho sochára Arnalda Zocchiho.

Fontána pozostáva z ozdobnej nádrže nad ktorou je socha bohyne Démétér, ktorá drží amforu naplnenú strapcami hrozna. Architektonickým prevedením fontána napodobňuje barokový sloh.

Zaujímavosti
------------

* S projektom fontány sochár Arnaldo Zocchi získal prvé miesto na súťaži v Belgicku.
* Plovdivská fontána „Demetra" má vo svete dve kópie, jedna sa nachádza vo Švajčiarsku a druhá v Spojených štátoch.
* Sochy Arnalda Zocchiho možno v Bulharsku okrem Plovdivu nájsť taktiež v Sofii, v Sevlieve, v Ruse, v Loveči, v Oriachove a v Drjanovskom monastieri.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č.100 z roku 2015, pričom ako dôvod ochrany bola uvedená architektonicko-staviteľská ako aj umelecká hodnota budovy. Názov budovy ako je uvedený na zozname kultúrnych pamiatok národného významu je *Fontan na Demetra* (bulh. Фонтан на Деметра, doslova *Démétérina fontána*).

Galéria
-------

* celkový pohľad na fontánucelkový pohľad na fontánu
* pohľad na ozdobnú nádržku a sochu na fontánepohľad na ozdobnú nádržku a sochu na fontáne
* pohľad na ozdobnú nádržku a sochu na fontánepohľad na ozdobnú nádržku a sochu na fontáne
* pohľad k fontáne zo západupohľad k fontáne zo západu
* pohľad k fontáne z východupohľad k fontáne z východu
* detailný pohľad na fontánu v zimedetailný pohľad na fontánu v zime
* fontána na historickej pohľadnici z roku 1915fontána na historickej pohľadnici z roku 1915

Referencie
----------

1. 1 2 3 4 5 6 7 8 9  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 526. (po bulharsky)
2. 1 2 3 4 5   *Министерство на културата на Република България* [online]. mc.government.bg, [cit. 2023-04-11]. Dostupné online.
3. 1 2 3 4 5  TrafficNews. *Деметра – знаменитият фонтан на Пловдив, навършва 125 години* [online]. trafficnews.bg, 2017-03-25, [cit. 2022-08-27]. Dostupné online.
4. 1 2 3 4   *Реставрираният фонтан на Деметра възкръсна за нов живот* [online]. plovdiv.bg, [cit. 2022-08-27]. Dostupné online.
5. 1 2 3 4 5 6  Chronicle.bg. *История и бъдеще на фонтана Деметра* [online]. chr.bg, 2014-01-29, [cit. 2022-08-27]. Dostupné online.
6. 1 2 3   *Фонтанът "Деметра" - Пловдив* [online]. opoznai.bg, [cit. 2022-08-27]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Fontána Demetra**